section_heading: Sportska karijera
paragraph_text: 1979. godina, prva je top-godina u karijeri Sebastina Coea. 5. srpnja, na atletskom mitingu u Oslu on postavlja prvi svjetski rekord na 800 m - 1. 42,33 min, obarajući svjetski rekord slavnog Kubanca Alberta Juantorene s Olimpijskih igara u Montrealu, 1976, a kasnije, u istom gradu postavlja i svjetski rekord na 1 milju - 3.48,95 min. Kasnije, 15. kolovoza iste godine, na najjačem atletskom natjecanju pored Olimpijskih igara i Svjetskog prvenstva, na Atletskom mitingu u Zürichu, postavlja i svjetski rekord na 1500 m - 3.32,03 min (ali tada IAAF još uvijek rekorde ratificira na ručno vrijeme - 3.32,1).